Kilograms

Kilograms (simbols: kg) ir Starptautiskās mērvienību sistēmas (SI) masas pamatmērvienība, kas ir vienāds ar cilindrisku etalonu, kas izgatavots no irīdija-platīna sakausējuma, un atrodas Parīzē Starptautiskajā svaru un mēru birojā (Bureau international des poids et mesures). Pirmo reizi kilograms tika noteikts 1799. gadā, kad Pjērs Simons Laplass vakuumā nosvēra 1 dm3 destilēta ūdens 4 °C temperatūrā. Angļu valodā runājošajās zemēs, piemēram Amerikas Savienotajās Valstīs, kilograma vietā izmanto masas mērvienību mārciņu. Viena mārciņa ir 0,45359237 kg.

 Kilograma etalons 
Kilograms ir vienāds ar starptautiskā masas vienības etalona masu, kas izgatavots 1879. gadā kā cilindrisks atsvars no platīna un irīdija sakausējuma. Tajā 90% ir platīna masa un 10% irīdija, šī cilindra diametrs un augstums ir 39,17 mm. Daudzi zinātnieki uzskata, ka šī kilograma definīcija ir pretrunīga. 2011. gada 21. oktobrī 24. starptautiskās mēru un svaru konferences laikā delegāti vienojās, ka kilograma definīcija ir novecojusi, un ir nepieciešams izveidot jaunu, atbilstoši 21. gadsimtam. Ir ieteikts kilograma vērtību piesaistīt Planka konstantes vērtībai.

 SI daudzkārtņi 
 Kilograma pozitīvie daudzkārtņi Kilograma negatīvie daudzkārtņi tonna — 103 kg (t)
 centners — 102 kg (q) grams — 10−3 kg (g)
 miligrams — 10−6 kg (mg)
 mikrograms — 10−9 kg (μg)

 Sakarības ar angļu valodas valstīs lietotajām nemetriskajām mērvienībām 
+ Masas mērvienības  Kilograms (kg)  Mārciņa (lb)  Kvarters (qr)  Unce (oz) 1 kg = 1 = 2,2046226 = 0,078736437 = 0,03537399 1 lb = 0,45359237 = 1 = 0,035714285 = 0,016 1 qr = 12,7006 = 28 = 1 = 0,448 1 oz = 28,3495 = 62,5 = 2,232138621 = 1

 Sakarības ar citām masas mērvienībām 
+ Masas mērvienības  Kilograms (kg)  Atommasas vienība (u)  Karāts  Trojas unce (oz tr) 1 kg = 1 = 6,0220449 = 5000 = 32,1507474 1 u = 1,6605655 = 1 = 8,3028275 = 5,33884206 1 karāts = 0,0002 = 1,20440898 = 1 = 0,006430149 1 oz tr = 0,0311034768 = 1,873065338 = 155,51738 = 1

 Atsauces 

 Ārējās saites 

Kategorija:SI pamatvienības
Kategorija:Masas mērvienības